Document ID: 32009R0150

KOMISSION ASETUS (EY) N:o 150/2009,
annettu 20 päivänä helmikuuta 2009,
eräiden maitotuotteiden vientitukia koskevan pysyvän tarjouskilpailun avaamisesta annetun asetuksen (EY) N:o 619/2008 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 161 artiklan 3 kohdan, 164 artiklan 2 kohdan b alakohdan ja 170 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksessa (EY) N:o 619/2008 (2) vahvistetaan koodiin ex ex 0405 10 19 9700 kuuluvan kimpaleina olevan luonnollisen voin, koodiin ex ex 0405 90 10 9000 kuuluvan astioissa olevan voiöljyn ja koodiin ex ex 0402 10 19 9000 kuuluvan rasvattoman maitojauheen vientitukia koskevan tarjouskilpailumenettelyn säännöt.
(2)
Kyseisten maitotuotteiden vientituen määrittämiseksi on avattu pysyvä tarjouskilpailu. Asetuksen (EY) N:o 619/2008 4 artiklan 2 kohdan mukaisesti kukin tarjouskilpailujakso on yksi kuukausi. Jotta pystyttäisiin vastaamaan paremmin maitotuotemarkkinoiden heikentymiseen, tarjouskilpailumenettely vientituen määrittämiseksi olisi järjestettävä kahdesti kuukaudessa.
(3)
Sen vuoksi asetusta (EY) N:o 619/2008 olisi muutettava.
(4)
Toimivan markkinatukitoimenpiteen kiireellisyyden vuoksi tämän asetuksen olisi tultava voimaan sen julkaisemista seuraavana päivänä.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 619/2008 4 artiklan 2 kohta seuraavasti:
1)
Korvataan ensimmäisen alakohdan johdantolause seuraavasti:
”Kukin tarjouskilpailujakso alkaa kello 13.00 (Brysselin aikaa) kolmannessa alakohdassa tarkoitetun määräajan päättymistä edeltävänä tiistaina, lukuun ottamatta seuraavia poikkeuksia:”;
2)
Korvataan kolmannen alakohdan johtolause seuraavasti:
”Kukin tarjouskilpailujakso päättyy kello 13.00 (Brysselin aikaa) kuukauden ensimmäisenä ja kolmantena tiistaina, lukuun ottamatta seuraavia poikkeuksia:”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä helmikuuta 2009.

Labels: 3
17